मैलिक अम्ल
मैलिक अम्ल (Malic acid) एक कार्बनिक यौगिक है जिसका अणुसूत्र C4H6O5 है। यह एक डाईकार्बोक्सिल अम्ल है जिसका निर्माण सभी जीव करते हैं। फलों का रुचित खट्टा स्वाद इसी अम्ल के कारण होता है। इसका उपयोग भोज्य मिश्रज (food additive) के रूप में किया जाता है। मैलिक अम्ल के दो त्रिविम समावयवी रूप हैं (L- तथा D-enantiomers), यद्यपि केवल L-isomer ही प्राकृतिक रूप में पाया जाता है। मैलिक अम्ल के लवण एवं एस्टरों को 'मैलेट्स'(malates) कहते हैं।